יומנו של חנון

יֹומנֹו של חנוּן (באנגלית: Diary of a Wimpy Kid) היא סדרת ספרים שנכתבה בידי הסופר והמאייר האמריקאי ג'ף קיני, המתארים את עולמו של תלמיד חטיבת ביניים בשם "גרג הפלי". עד עתה יצאו בסדרה שבעה עשר ספרים ושישה ספרי בונוס. בנוסף, ישנם ארבעה סרטים המבוססים על ארבעה ספרים בסדרה. עד כה תורגמו לעברית שישה עשר מתוך שבעה עשר הספרים שיצאו עד עתה, וששת ספרי הבונוס. אחד הנקרא "יומנו של סרט", ובו מתאר ג'ף קיני את תהליך הפיכתו של הספר "יומנו של חנון" לסרט קולנועי באורך מלא; השני, הנקרא "עשה זאת בעצמך", ובו שאלות וחידונים שאפשר למלא, 17 ספרי קומיקס בצבע מלא, וחצי ספר שבו ניתן לכתוב יומן משלך.

ספר בונוס נוסף שתורגם לעברית הוא "עשה זאת שוב בעצמך", ובו כל מה שיש בספר "עשה זאת בעצמך", בתוספת דפים חדשים של שאלונים וחידות ו-16 דפי קומיקס בצבע נוספים לאלה שנמצאים ב"עשה זאת בעצמך". באפריל 2011 יצאה בחו"ל, ותורגמה לעברית בתאריך 7 במרץ 2013, גרסה משודרגת של "יומנו של סרט", הכוללת תמונות ופרטים הקשורים לספר השני בסדרה – "רודריק שולט". וכפי שיצאו לסרטים הקודמים, גם לסרט השלישי: "קיץ קטלני" יצא ספר המתאר את תהליך ההפקה של הסרט, בעזרת תמונות ותיאורים על יצירת הסרט.

דמויות

דמויות מרכזיות
גרג (גרגורי) הפלי – כותב היומן, תלמיד בחטיבת ביניים.
 רודריק הפלי – אחיו הגדול של גרג, מציק לגרג.
 ראולי ג'פרסון – חברו הטוב ביותר של גרג. גרג לא תמיד מכבד אותו, אבל מתייחס אליו בחברות. חובב דילוגים ומעריץ מטורף של ג'ושי (הזמר שגרג שונא). לראולי יצא ספר בשם יומנו של חבר מושלם
 מני הפלי – אחיו הקטן של גרג. מפונק מאוד, עושה בעיות לגרג.
 סוזן הפלי – אמו של גרג. קשוחה ופתייה שפועלת על פי מה שהיא קוראת במדורי אימהות. מביכה את גרג. אוהבת לרקוד.
 פרנק הפלי – אביו של גרג. יורד לחייו של גרג, אך לפעמים מנסה להציל את גרג מרעיונותיה של אמו.

דמויות משנה
 הולי הילז – תלמידה בכיתתו של גרג. גרג מאוהב בה ותמיד מנסה להרשים אותה. היא נחשבת "הכי יפה בחטיבת הביניים". אבל בסוף הספר השלישי גרג כבר לא כל כך מחבב אותה מכיוון שהיא התבלבלה בינו לבין פרגלי, הילד הכי מגעיל בחטיבה.
 התר הילז – אחותה הגדולה של הולי. נחשבת "הכי יפה בתיכון".
 פרגלי – תלמיד בכיתתו של גרג. גרג מזלזל בו וחושב שהוא ילד בודד ומוזר.
 פטרישה פטי פארל – תלמידה בכיתתו של גרג, האויבת המושבעת שלו, שובר לה את המשקפיים בהצגה, נכתב שגרג רואה אותה כמרשעת.
 שיראג גופטה – עוד תלמיד בכיתתו של גרג. חבר של גרג, נכתב עליו שהוא מאוד נמוך.
ברייס אנדרסון – הילד הכי מקובל בשכבה של גרג.
בקי אנטון – הילדה שגרג מחבב מכיתה ה׳.
סבתא גאמי – סבתה רבתא של גרג, מצד אבא. עשתה את ״השיחה״.
מזי – כלבו של גרג. גרג לא אוהב אותו כל כך, ואביו של גרג מטורף עליו אבל מזי לא משיב לו אהבה; מזי אוהב את אימו של גרג. נמסר לסבתו של גרג שפיטמה אותו והלבישה אותו בצורה מביכה.
בני מינגו- נערים מוזרים המתגוררים ביער, נכתב שהם אלימים ומאיימים בצורה חריגה.
מקלי מינגו – המנהיג של בני מינגו.
איש העז- דמות בדיונית: חצי איש חצי עז
גברת טאטל – השכנה של משפחת הפלי.
לילנד – היה הבייביסיטר של ראולי, תלמיד בתיכון, רודריק אומר שהוא חננה, שיחק עם גרג וראולי מכשפים ומפלצים.
סבתא – אמה של סוזן.
דוד גארי – רווק, התחתן 4 פעמים. אחיו של פרנק.
דוד ג׳ו – דוד של גרג, יש לו כלב. אחיו הקטן של פרנק, פרנק כועס עליו כי הרס למני את הגמילה מחיתולים.
דוד צ׳רלי – דוד של גרג.
סבא – סבא של גרג, גרג הנכד המועדף עליו. אבא של פרנק. גר במגדלי מרגוע.

הוזכרו
דודה רבתא ריבה – מתה והורישה את הירושה למשפחת הפלי.
ג׳ושי – כוכב פופ אירופאי, ראולי מעריץ שלו, אומר ״תכבדו את ההורים ולכו בעקבות החלום״.
סבתא מימו – סבתא של גרג. נפטרה, עשתה את ביצי חג הפסחא.
סוניה – אשתו האחרונה של דוד גארי.
לידיה – אשתו השלישית של דוד גארי.
אלכס ארודה- ילד חכם
מכנסי ג'יפה- ילד בן חמש שמציק לגרג ולראולי
קולין- חבר של ראולי
משפחת הגורילות- משפחה אשר גורמת צרות לגרג
קארל קל- ילד שהיה מצטיין בכיתה עד שהמציאו עליו בדיחה.

יצירת הסדרה 
בתחילה היה הספר סדרת קומיקס, שפורסמה בהמשכים באתר FunBrain.com, אך כאשר הוחלט להפוך את העלילה לספר מודפס, החליט קיני לפצל אותה למספר ספרים.
הפורמט בו נכתב הספר הוא מיוחד. בהיותו, כביכול, יומן של ילד בכיתה ז', הספר כתוב ב"כתב יד" גדול, עמוד של הספר מכיל מעט טקסט יחסית, והאיורים הם רבים ומאוירים כאילו אוירו על ידי ילד. גם השפה ואוצר הדימויים והמילים הם ילדותיים במכוון.

סדרת הקומיקס "יומנו של חנון" התפרסמה באתר "FunBrain" משנת 2004 וזכתה לקהל קוראים של מיליונים. הספר הראשון בסדרה, "יומנו של חנון" יצא לאור באפריל 2007 בארצות הברית, והתקבל בהתלהבות. הוצאת הספר לאור במקביל לפרסום הסדרה באינטרנט, הייתה מודל לשיווק באינטרנט, כשקיני, מעצב אתרים בהכשרתו, נבחר בשל הצלחה זו להיות אחד מ-"100 האנשים המשפיעים" לשנת 2009 על ידי טיים מגזין. הספר שהה למעלה משנה ברשימת רבי המכר של הניו יורק טיימס.

המשך הסדרה
הספר "יומנו של חנון - עובדות החיים" ("האמת המכוערת" במקור) היה אמור להיות האחרון בסדרה, כיוון שבו גרג מסיים את החטיבה. אך בדף הראשון בספר החמישי כתוב תחת השורה "בקרוב" – "עוד יומנו של חנון". ב"יומנו של חנון – עשה זאת שוב בעצמך", כתוב מתחת שורת "בקרוב" – "יומנו של חנון 6". בחודש יוני 2011 פרסמו ברשת שהספר השישי יקרא "Diary of a Wimpy Kid: Cabin Fever" או בעברית מכת קור, והוא יצא ב-15 בנובמבר 2011 באנגלית. הספר יצא ב-6 בספטמבר 2012 בעברית. בנוסף יצא גם ספר שביעי בשם הצלע השלישית. בהמשך לספר השביעי, נוצר הספר השמיני שנקרא משחקי מזל, שיצא באנגלית בשנת 2013 ותורגם לעברית בשנת 2014, כמו כן יצא ספר התשיעי שנקרא חופשה על גלגלים, שיצא בשנת 2014 ותורגם לעברית בשנת 2015. לבסוף יצא "יומנו של חנון - קולות מהעבר" שיצא בשנת 2015 ותורגם לעברית במאי 2016. הספר ה-11, "הכול או כלום", יצא כמו המקורי ב-1 בנובמבר 2017, והוא נחשב לספר הסיום של יומנו של חנון. הספר ה-12, "יציאת חירום" יצא ב-7 בנובמבר 2017 ותורגם לעברית ב-1 בדצמבר 2017. הספר ה-13, "המלחמה הקרה" יצא ב-30 באוקטובר 2018, ובאותו יום יצא גם בתרגום לעברית. הספר ה-14, "בית ההריסות", יצא ב-5 בנובמבר 2019 ובאותו יום יצא גם בתרגום לעברית. כשנה אחר כך ב-27 בנובמבר 2020 יצא באנגלית הספר ה-15, "במים עמוקים" וכמעט חודשיים אחרי, ב-10 בדצמבר 2020, יצא בתרגום לעברית.

ספרי הסדרה

ספרי תוספת

סרטים המבוססים על הסדרה

סרטי לייב-אקשן (פוקס המאה ה-20)

סרטי הנפשה (חברת וולט דיסני)

קישורים חיצוניים

הערות שוליים

ספרים אמריקאיים
ספרים שעובדו לסרטים
ספרי הומור וקומדיה
ספרים המתרחשים בארצות הברית